สวัสดีค่ะคือหนูจะมึนศีรษะบ่อยๆหน้ามึนเวลาลุกหรือเดินเป้นอาการของอะไรหรอคะ คือชอบคิดชอบเครียด
สวัสดีค่ะ อาการมึนหัวเวียนหัวมึนงง และอาจรู้สึกเหมือนศีรษะเบาๆ ลอยๆ คล้ายจะหน้ามืดโดยไม่มีอาการบ้านหมุน หรือสิ่งรอบตัวหมุน อาการแบบนี้มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที- จากการขาดน้ำในร่างกาย เช่น ไข้ ท้องเสีย อาเจียน เสียเลือดประจำเดือนมากกว่าปกติ- โลหิตจาง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอแนะนำในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ หมั่นออกกำลังกายสม่ำเสมอ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้นหากอาการยังไม่ดีขึ้นอาจลองไปพบแพทย์เพื่อตรวจหาสาเหตุอื่นๆ ค่ะ